141. löggjafarþing 2012–2013.

Þingskjal 1124 — 570. mál.

2. umræða.

Breytingartillaga

við frumvarp til laga um stjórn fiskveiða.

Frá meiri hluta atvinnuveganefndar (LRM, LME, ÓGunn, JRG, ÓÞ).

1.	Í stað orðsins Ráðherra" í 1. mgr. 2. gr. komi: Sá ráðherra sem fer með sjávarútvegs
mál.

2.	Við 5. gr. bætist ný málsgrein, svohljóðandi:

Við umsókn um almennt veiðileyfi skal framvísa upplýsingum um þá kjarasamninga sem kjör áhafnar hlutaðeigandi skips miðast við.

3.	Í stað orðsins aflamarks" í 2. mgr. 8. gr. komi: aflamagns.

4.	Við 2. málsl. 1. mgr. 16. gr. bætist: svo og til hrognkelsaveiða í net.

5.	Í stað orðanna tengdur sjávarútvegi 20%" í 3. málsl. 2. mgr. 19. gr. komi: tengdur sjávarútvegi 16% og verkefni tengd menntun starfsfólks í sjávarútvegi 4%.

6.	Í stað orðanna aflamark eða krókaaflamark á skipinu" í 2. málsl. 2. mgr. 20. gr. komi: aflamark eða krókaaflamark til veiða á skipinu.

7.	Í stað orðanna stofnum utan fiskveiðilögsögunnar" í 1. málsl. 5. mgr. 27. gr. komi: stofnum sem veiðast eingöngu utan fiskveiðilögsögunnar.

8.	Við 1. mgr. 31. gr. bætist nýr málsliður, svohljóðandi: Ákvæði málsgreinar þessarar eiga hvorki við um deilistofna né nytjastofna sem eingöngu veiðast utan fiskveiðilögsögu Íslands.

9.	Í stað orðanna en úthlutun aflamarks" í 40. gr. komi: en með úthlutun aflamarks.

10.	Ákvæði til bráðabirgða V orðist svo:

Ráðherra skal setja á fót nefnd með aðild samtaka sveitarfélaga, hagsmunaaðila í sjávarútvegi og Starfsgreinasambandsins sem geri tillögur um reglur um ráðstöfun tekna skv. 2. mgr. 19. gr.

11.	Ákvæði til bráðabirgða VII orðist svo:

Ráðherra skal þegar við gildistöku laga þessara setja á fót nefnd fulltrúa allra þing
flokka, helstu hagsmunaaðila og fræðimanna sem vinni tillögur og nauðsynlega stefnu
mótun til undirbúnings þess frumvarps til laga sem mælt er fyrir um í 5. mgr. 11. gr.

Skal nefndin fela óháðum sérfræðingum að gera úttekt á:

a.	hagrænum og samfélagslegum áhrifum laganna, m.a. reiknislegum áhrifum þeirra á efnahagsreikninga og rekstrarreikninga sjávarútvegsfyrirtækja,

b.	hagrænum og samfélagslegum áhrifum fiskveiðistjórnarkerfisins undanfarna þrjá áratugi, m.a. áhrifum frelsis til framsals og leiguframsals aflaheimilda á verðmyndun aflaheimilda, eiginfjárstöðu útgerðarfyrirtækja og samþjöppun aflaheimilda,

c.	áhrifum fiskveiðistjórnarkerfisins á uppbyggingu nytjastofna í kringum landið á framangreindu tímabili.

Niðurstöður skulu liggja fyrir hálfu ári áður en ráðherra leggur fyrir Alþingi, að þremur árum liðnum:

a.	frumvarp til laga um ráðstöfun nýtingarleyfa og aflahlutdeilda skv. 5. mgr. 11. gr. og

b.	skýrslu um meðferð og ráðstöfun heimilda í flokki 2 ásamt tillögu til þingsályktunar um hlutfallslega skiptingu árlegs aflamarks sem kemur til ráðstöfunar skv. VI. kafla, sbr. 3. mgr. 18. gr.

12.	C- og d-liður í töflu í ákvæði til bráðabirgða VIII orðist svo:

c.	Byggðakvóti	6.707	4.751	2.794	2.513
d.	Rækju- og skelbætur	1.681	1.681	1.681	1.681